VAE oorweeg kunsmatige berg vir reënArgieffoto: https://pixabay.com Die land het reeds Burj Khalifa, die hoogste gebou ter wêreld, in Dubai. Nou word na planne gekyk om ’n “massiewe” kunsmatige berg te bou. Die teorie is dat wind wat teen die berg aanwaai, deur die helling daarvan hoër gedruk sal word en dat vogvorming tot wolke sal lei. Die plan is dat die wolke dan uit vliegtuie met chemiese middels bestrooi word om dit te laat reën. Op die oomblik verkry die land sy vars water hoofsaaklik van ontsoutingsprojekte. Die gemiddelde persoon in die VAE gebruik bykans twee keer soveel vars water as die wêreldgemiddeld. Lees meer: TechInsider, Christian Science Monitor